КъБР-м и Iэтащхьэ КIуэкIуэ Ю. А. «Урысей зэкъуэт» партым и жылагъуэ IуэхущIапIэу республикэм и къалащхьэм щыIэм къекIуэлIа цIыхухэм яIущIащ
Къэбэрдей-Балъкъэр Республикэм и Iэтащхьэ КIуэкIуэ Юрий дыгъуасэ цIыхухэм щаIущIащ «Урысей зэкъуэт» партым и жылагъуэ екIуэлIапIэм.
Республикэм и унафэщIым зыкъыхуагъэзащ Налшык, апхуэдэу муниципальнэ щIыналъэ зыбжанэм щыпсэухэм. Абыхэм къаIэта Iуэхухэр теухуауэ щытащ псэупIэхэр егъэфIэкIуэным, фэтэр куэд хъу унэхэр зэгъэпэщыжынымрэ зэIузэпэщ щIынымрэ, бын куэд зиIэ унагъуэхэм защIэгъэкъуэным.
ЦIыхухэм къаIэта Iуэхухэмрэ абыхэм я лъэIухэмрэ япкъ иткIэ зыхуэфащэ министерствэхэмрэ ведомствэхэмрэ хуагъэуващ я пщэ къыдэхуэ псори пIалъэ пыухыкIахэм къриубыдэу зэфIагъэкIыну.
Республикэм и унафэщIыр цIыхухэм щаIущIэм абы щIыгъуу «Урысей зэкъуэт» урысейпсо политикэ партым и тхьэмадэ Медведев Д. А. и жылагъуэ екIуэлIапIэм щыIащ Налшык къалэ округым и администрацэм и Iэтащхьэ Алэкъей А. М., КъБР-м ухуэныгъэмкIэ, псэупIэ-коммунальнэ, гъуэгу хозяйствэмкIэ и министр Къуныжь В. Хь. сымэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
